പൊലീസിലെ ആര് എസ് എസ് ഗ്യാങ് ആനി രാജയുടെ പരാമര്ശത്തില് സിപിഐയില് അതൃപ്തി തിരുവനന്തപുരം: കേരള പൊലീസിനെതിരായ സിപിഐ നേതാവ് ആനി രാജയുടെ പരാമര്ശത്തില് പാര്ട്ടിയ്ക്കുള്ളില് എതിര്പ്പുള്ളതായി സൂചന. ആനി രാജയുടെ പരാമര്ശം തെറ്റാണെന്ന് പാര്ട്ടി സംസ്ഥാന നേതൃത്വത്തിന്റെ വാദം. വിഷയം പാര്ട്ടി കമ്മിറ്റിയില് ഉന്നയിക്കും. സര്ക്കാരിന്റെ സ്ത്രീ സുരക്ഷ നയത്തിനെതിരെ പൊലീസില് നിന്ന് ബോധപൂര്വമായ ഇടപെടല് ഉണ്ടാകുന്നുവെന്നും, പൊലീസുകാരുടെ അനാസ്ഥമൂലം മരണങ്ങള് സംഭവിക്കുന്നുവെന്നും ആനി രാജ വിമര്ശിച്ചിരുന്നു. പൊലീസില് ആര് എസ് എസ് ഗ്യാങ് പ്രവര്ത്തിക്കുന്നതായി സംശയിക്കുന്നുവെന്നും, വിഷയം മുഖ്യമന്ത്രി പിണറായി വിജയന് ഗൗരവമായി എടുക്കണമെന്നും ആനി രാജ കഴിഞ്ഞ ദിവസം ആവശ്യപ്പെട്ടിരുന്നു.